আই স দ্য ডেভিল (, আংমার‍্যুল পোয়াত্তা) ২০১০ সালে মুক্তিপ্রাপ্ত দক্ষিণ কোরীয় মারপিটধর্মী রোমাঞ্চকর চলচ্চিত্র। পার্ক হুন-চঙের চিত্রনাট্যে চলচ্চিত্রটি পরিচালনা করেন কিম চি-উন। চলচ্চিত্রটিতে দেখানো হয় চাং কিয়ং-ছুল নামক এক সাইকোপ্যাথ সিরিয়াল কিলারের হাতে তার বাগদত্তা নির্মমভাবে খুন হওয়ার পর, এনআইসি এজেন্ট কিম সু-হিয়ন প্রতিশোধ নেওয়ার জন্য এক অভিযানে জড়িয়ে পড়ে। সু-হিয়ন ও কিয়ং-ছুল চরিত্রে যথাক্রমে লি পিয়ং-হুন ও ছোয়ে মিন-শিক অভিনয় করেন। ২০১১ সালের সানডেন্স চলচ্চিত্র উৎসবে চলচ্চিত্রটি প্রথম প্রদর্শিত হয় এবং যুক্তরাষ্ট্রে এটি সীমিত পরিসরে মুক্তি পায়।   পটভূমি  চাং কিয়ং ছল (ছোয়ে মিন-শিক) একজন সাইকোপ্যাথ সিরিয়াল কিলার। সে ভয়ংকর উপায়ে অসংখ্য হত্যাকাণ্ড করেছে যা মানুষের কল্পনার বাইরে। পুলিশ তাকে অনেকদিন ধরেই খুঁজে বেড়াচ্ছে, কিন্তু ধরতে পারছে না। একদিন, অবসরপ্রাপ্ত পুলিশ কর্মকর্তার মেয়ে চু-ইয়ন তার নৃশংসতার শিকার হয় এবং বিভৎস অবস্থায় তার মৃতদেহ উদ্ধার করা হয়। চু-ইয়নের বাগদত্তা, এনআইসি কর্মকর্তা সু-হিয়ন (লি বিয়ং-হান) হত্যাকারীকে নিজহাতে ধরার জন্য কাজে নামেন। তিনি প্রতিজ্ঞা করেন তার ক্ষমতার সর্বস্ব দিয়ে তিনি খুনের বদলা নেবেন। এতে যদি তাকে এক দানবে পরিণত হতে হয়, তবুও।   শ্রেষ্ঠাংশে   কিম সু-হিয়ন চরিত্রে লি বিয়ং-হান, ন্যাশনাল ইন্টেলিজেন্স সার্ভিসের একজন কর্মকর্তা  চাং কিয়ং-ছুল চরিত্রে ছোয়ে মিন-শিক, একজন স্কুলবাস চালক এবং সিরিয়াল কিলার  চাং চু-ইয়ন চরিত্রে ও সান-হা, সু-হিয়নের বাগদত্তা  স্কোয়াড প্রধান চাং চরিত্রে চন কুক-হোয়ান, চু-ইয়নের বাবা  চাং সে-ইয়ন চরিত্রে কিম ইউন-স, চু-ইয়নের বোন  সেকশন প্রধান ও চরিত্রে ছন হো-জিন, পুলিশ প্রধান  থে-জু চরিত্রে ছোয়ে মু-সং, কিয়ং-ছুলের বন্ধু  সে-জং চরিত্রে কিম ইন-স, থে-জুর বান্ধবী  হান সং-ই চরিত্রে ইউন ছে-ইয়ং, নার্স  সেকশন প্রধান ও-এর মেয়ে চরিত্রে নাম পো-রা  জুনিয়র হাই বিদ্যালয়ের ছাত্রী চরিত্রে চং চি-হুন   বিকল্প সংস্করণ  চলচ্চিত্রটিতে হিংস্রতা ও ভয়াবহতার অভিযোগে কোরিয়া মিডিয়া রেটিং বোর্ড প্রেক্ষাগৃহে মুক্তির উপযোগী করতে চলচ্চিত্রটিকে পুনরায় সম্পাদনার জন্য কিম চে-উনকে বাধ্য করে। দুইবার এটি নিষিদ্ধ তকমা পায় এবং প্রেক্ষাগৃহে অথবা গৃহে প্রদর্শনে নিষেধাজ্ঞা লাভ করে। সাতবার এটি সম্পাদনা করা হয় এবং ৮০ থেকে ৯০ মিনিটের মতো দৃশ্য কেটে বাদ দেওয়া হয়।   মুক্তি  আই স দ্য ডেভিল ২০১০ সালের ১২ আগস্ট দক্ষিণ কোরিয়ায় মুক্তি পায়। ২০১১ সালের ২১ জানুয়ারি এটি ২০১১ সালের সানডেন্স চলচ্চিত্র উৎসবে মুক্তি পায়। এছাড়াও এটি বিভিন্ন আন্তর্জাতিক চলচ্চিত্র উৎসবে প্রদর্শিত হয়, যেমন, ফান্টাস্পোর্টো চলচ্চিত্র উৎসব, টরন্টো আন্তর্জাতিক চলচ্চিত্র উৎসব, সিচাস চলচ্চিত্র উৎসব, সান সেবাস্তিয়ান চলচ্চিত্র উৎসব ও লন্ডন কোরীয় চলচ্চিত্র উৎসব  ম্যাগনেট রিলিজিং উত্তর আমেরিকায় পরিবেশক হিসেবে কাজ করে এবং ২০১১ সালের ৪ঠা মার্চ এটি সীমিত পরিসরে মুক্তি পায়। অপটিমাম রিলিজিং এটি যুক্তরাজ্যে পরিবেশনা করে।   সমালোচক প্রতিক্রিয়া  রটেন টমেটোতে চলচ্চিত্রটি ৮৩ জন সমালোচকের ভোটে ৮১% স্কোর লাভ করে, ওজনের গড়ে ১০ এর মধ্যে ৭.১৩। On Metacritic the film received "Generally favorable reviews," with a weighted average of 67 out of 100, based on 19 reviews.  ২০১৪ সালে রোলিং স্টোন' ম্যাগাজিন আই স দ্য ডেভিল চলচ্চিত্রটিকে টপ ২০ ভয়ানকতম চলচ্চিত্র যা আপনি কখনো দেখেননি'' তালিকায় স্থান দেয়।   পুরস্কার ও মনোনয়ন     পুরস্কার শ্রেনী মনোনীত ব্যক্তি ফলাফল এশীয় চলচ্চিত্র পুরস্কার সেরা সম্পাদক নাম না-ইয়ং  সেরা চিত্রগ্রাহক লি মো-গে  অস্টিন চলচ্চিত্র সমালোচক সংস্থা সেরা বিদেশি ভাষার চলচ্চিত্রআই স দ্য ডেভিল  সেরা চলচ্চিত্র  নীল ড্রাগন চলচ্চিত্র পুরস্কার সেরা অভিনেতা লি বিয়ং-হান  Best Cinematography Lee Mo-gae  সেরা শিল্পনির্দেশক ছো হোয়া-সং  সেরা সঙ্গীত মোগ  কারিগরি পুরস্কার চং তো-আন, লি হ্যুই-গিয়ং  (স্পেশাল ইফেক্ট)  পেকসাং শিল্প পুরস্কার গ্রান্ড প্রাইজ (তেসাং)লি বিয়ং-হান  সেরা অভিনেতা  ব্রাসেলস আন্তর্জাতিক কল্পনামূলক চলচ্চিত্র উৎসব স্বর্ণ বায়সআই স দ্য ডেভিল  মধ্য ওহাইও চলচ্চিত্র সমালোচক সংস্থা সেরা বিদেশি ভাষার চলচ্চিত্র  ফ্যানগোরিয়া চেইন স পুরস্কার   সেরা বিদেশি ভাষার চলচ্চিত্র  সেরা অভিনেতা ছোয়ে মিন-শিক  ফ্যান্টাস্পোর্টো চলচ্চিত্র উৎসব সেরা চলচ্চিত্র আই স দ্য ডেভিল  সেরা পরিচালক কিম চি-উন  ফ্রাইট মেটার পুরস্কার সেরা লোমহর্ষক চলচ্চিত্র আই স দ্য ডেভিল  সেরা পরিচালক কিম চি-উন  ৪৭তম তেজং চলচ্চিত্র পুরস্কার সেরা চলচ্চিত্র আই স দ্য ডেভিল  সেরা অভিনেতা লি বিয়ং-হান  সেরা অভিনেতা ছোয়ে মিন-শিক  সেরা চিত্রগ্রাহক লি মো-গে  সেরা আলোকসম্পাত ও স্যুং-ছন  সেরা পোশাক পরিকল্পনা কোয়ন ইউ-জিন  জেরার্মে চলচ্চিত্র উৎসব দর্শক পুরস্কার আই স দ্য ডেভিল  সমালোচক পুরস্কার কিন চি-উন  বিশেষ জুরি পুরস্কার কিন চি-উন  ইউথ জুরি গ্রান্ড প্রাইজআই স দ্য ডেভিল  হিউস্টন চলচ্চিত্র সমালোচক সংস্থা পুরস্কার ২০১১ সেরা বিদেশি ভাষার চলচ্চিত্র  স্ক্রিম পুরস্কার ২০১১ সেরা লোমহর্ষক চলচ্চিত্র  সেরা খলনায়ক ছোয়ে মিন-শিক  সেরা স্বাধীন চলচ্চিত্র কিম চি-উন  সেইন্ট লুই চলচ্চিত্র সমালোচক সংস্থা পুরস্কার সেরা বিদেশি ভাষার চলচ্চিত্রআই স দ্য ডেভিল  ওয়াশিংটন ডি.সি. এলাকা চলচ্চিত্র সমালোচক সংস্থা পুরস্কার ২০১১ সেরা বিদেশি ভাষার চলচ্চিত্র    হোম মিডিয়া  চলচ্চিত্রটি তিন ডিস্কের ডিভিডি হিসেবে দক্ষিণ কোরিয়ায় মুক্তি পায়, যার মধ্যে কোরিয়ার প্রেক্ষাগৃহে মুক্তিপ্রাপ্ত সংস্করণ ও আন্তর্জাতিক সংস্করণ অন্তর্ভুক্ত ছিল। ২০১১ সালের ১০ মে তারিখে যুক্তরাষ্ট্র ও কানাডায় ডিভিডি সংস্করণ মুক্তি পায়।   তথ্যসূত্র    বহিঃসংযোগ             বিষয়শ্রেণী:২০১০-এর চলচ্চিত্র বিষয়শ্রেণী:স্বজাতিভক্ষণ সম্পর্কে চলচ্চিত্র বিষয়শ্রেণী:ধর্ষণ সম্পর্কে চলচ্চিত্র বিষয়শ্রেণী:অপহরণ সম্পর্কে চলচ্চিত্র বিষয়শ্রেণী:২০১০-এর অ্যাকশন থ্রিলার চলচ্চিত্র বিষয়শ্রেণী:দক্ষিণ কোরীয় ধারাবাহিক খুনি চলচ্চিত্র বিষয়শ্রেণী:সিউলের পটভূমিতে চলচ্চিত্র বিষয়শ্রেণী:দক্ষিণ কোরিয়ায় ধারণকৃত চলচ্চিত্র বিষয়শ্রেণী:২০১০-এর দশকের কোরীয় ভাষার চলচ্চিত্র বিষয়শ্রেণী:দক্ষিণ কোরীয় মারপিটধর্মী রোমাঞ্চকর চলচ্চিত্র